CELEX: 52008PC0438
Language: el
Date: 2008-07-10
Title: Πρόταση Αποφασησ του Συμβουλίου για την υπογραφή και την προσωρινή εφαρμογή της ενδιάμεσης συμφωνίας οικονομικής εταιρικής σχέσης μεταξύ της Ευρωπαϊκής Κοινότητας και των κρατών μελών της, αφενός, και της Ακτής Ελεφαντοστού, αφετέρου

Σημαντική ανακοίνωση νομικού περιεχομένου

|

52008PC0438

Πρόταση Αποφασησ του Συμβουλίου για την υπογραφή και την προσωρινή εφαρμογή της ενδιάμεσης συμφωνίας οικονομικής εταιρικής σχέσης μεταξύ της Ευρωπαϊκής Κοινότητας και των κρατών μελών της, αφενός, και της Ακτής Ελεφαντοστού, αφετέρου  /* COM/2008/0438 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 10.7.2008COM(2008) 438 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την υπογραφή και την προσωρινή εφαρμογή της ενδιάμεσης συμφωνίας οικονομικής εταιρικής σχέσης μεταξύ της Ευρωπαϊκής Κοινότητας και των κρατών μελών της, αφενός, και της Ακτής Ελεφαντοστού, αφετέρου(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ συνημμένη πρόταση συνιστά το νομικό μέσο για τη σύναψη και την προσωρινή εφαρμογή ενδιάμεσης συμφωνίας οικονομικής εταιρικής σχέσης (ΣΟΕΣ) μεταξύ της Ευρωπαϊκής Κοινότητας και των κρατών μελών της, αφενός, και της Ακτής Ελεφαντοστού, αφετέρου: Πρόταση απόφασης του Συμβουλίου για την υπογραφή και την προσωρινή εφαρμογή της ενδιάμεσης ΣΟΕΣ.Όπως ανακοινώθηκε στο πλαίσιο της ανακοίνωσης στο Συμβούλιο και το Ευρωπαϊκό Κοινοβούλιο, της 23ης Οκτωβρίου 2007, πραγματοποιήθηκαν διαπραγματεύσεις με την Ακτή Ελεφαντοστού για ενδιάμεση ΣΟΕΣ, προκειμένου να αποφευχθεί η διατάραξη του εμπορίου μεταξύ της χώρας αυτής και της Κοινότητας μετά την 31η Δεκεμβρίου 2007, ημερομηνία λήξης των εμπορικών διατάξεων που αναφέρονται στο παράρτημα V της συμφωνίας του Κοτονού και της απαλλαγής του ΠΟΕ που κάλυπτε τις εν λόγω διατάξεις, και δεδομένου ότι εκκρεμεί η σύναψη της ολοκληρωμένης ΣΟΕΣ με ολόκληρη την περιοχή της Δυτικής Αφρικής[1]. Μετά τη μονογράφηση της εν λόγω συμφωνίας στις 7 Δεκεμβρίου 2007, η Ακτή Ελεφαντοστού προστέθηκε στον κατάλογο των χωρών που επωφελούνται από το εμπορικό καθεστώς ΣΟΕΣ το οποίο προβλέπεται από τον κανονισμό (ΕΚ) αριθ. 1528/2007 του Συμβουλίου που εκδόθηκε στις 20 Δεκεμβρίου 2007. Ο κανονισμός αυτός προέβλεπε την εκ των προτέρων εφαρμογή του εμπορικού καθεστώτος ΣΟΕΣ. Μετά τη μονογράφηση της ενδιάμεσης ΣΟΕΣ στις 13 Δεκεμβρίου 2007, στον εν λόγω κατάλογο προστέθηκε και η Γκάνα. Ως λιγότερο ανεπτυγμένες χώρες (ΛΑΧ), όλες οι λοιπές χώρες της Δυτικής Αφρικής πλην της Νιγηρίας και του Πράσινου Ακρωτηρίου, από την 1η Ιανουαρίου 2008, υπάγονται στην πρωτοβουλία ΕΒΑ (τα πάντα εκτός από όπλα) η οποία τους παρέχει αδασμολόγητη πρόσβαση και απουσία δασμολογικών ποσοστώσεων για όλα τα προϊόντα εκτός από τα όπλα. Την 1η Ιανουαρίου 2008 πραγματοποιήθηκε διαβάθμιση του Πράσινου Ακρωτηρίου στο καθεστώς χώρας που δεν είναι ΛΑΧ αλλά παραχωρήθηκε στη χώρα αυτή τριετής παράταση, στη διάρκεια της οποίας θα εξακολουθήσει να απολαμβάνει καθεστώς ΕΒΑ, όπως προβλέπεται στον κανονισμό (ΕΚ) αριθ. 980/2005, της 27ης Ιουνίου 2005, για την εφαρμογή συστήματος γενικευμένων δασμολογικών προτιμήσεων (ΓΔΠ). Δόθηκε η ευκαιρία στη Νιγηρία, που δεν είναι ΛΑΧ, να διαπραγματευτεί μια ενδιάμεση ΣΟΕΣ ισοδύναμη με αυτές για τις οποίες έγιναν διαπραγματεύσεις με την Ακτή Ελεφαντοστού και τη Γκάνα, αλλά η Νιγηρία αποφάσισε να μην προχωρήσει σε διαπραγμάτευση. Κατά συνέπεια, η χώρα αυτή υπόκειται στο κανονικό καθεστώς ΓΔΠ από την 1η Ιανουαρίου 2008.Η διαπραγμάτευση πλήρους ΣΟΕΣ με ολόκληρη την περιοχή της Δυτικής Αφρικής συνεχίζεται, σύμφωνα με τις οδηγίες διαπραγμάτευσης των ΣΟΕΣ με τα κράτη ΑΚΕ που εγκρίθηκαν από το Συμβούλιο στις 12 Ιουνίου 2002.Η ενδιάμεση ΣΟΕΣ περιλαμβάνει διατάξεις όσον αφορά τη διευκόλυνση των τελωνειακών διαδικασιών και των εμπορικών συναλλαγών, τους τεχνικούς φραγμούς στο εμπόριο, καθώς και τα υγειονομικά και φυτοϋγειονομικά μέτρα. Επίσης, ισχύουν διατάξεις για την αναπτυξιακή συνεργασία που καθορίζουν τομείς δράσεων προτεραιότητας για την εφαρμογή των ΣΟΕΣ. Κάθε μεμονωμένο ουσιαστικό κεφάλαιο της συμφωνίας περιλαμβάνει συγκεκριμένους τομείς συνεργασίας, ενώ μια δήλωση για την αναπτυξιακή συνεργασία δημιουργεί το σύνδεσμο με τη στρατηγική βοήθειας για το εμπόριο της ΕΕ και επισημαίνει την πρόθεση της Επιτροπής και των κρατών μελών να συνεισφέρουν σε ταμείο περιφερειακής ανάπτυξης. Η συμφωνία προβλέπει, επίσης, τη συνέχιση των διαπραγματεύσεων σε περιφερειακό επίπεδο σχετικά με τις επενδύσεις, τις υπηρεσίες και σχετικά εμπορικά ζητήματα, ενώ προβλέπει ότι η πλήρης περιφερειακή ΣΟΕΣ, αφού εγκριθεί, θα υπερισχύει της συμφωνίας.Μέχρι να τεθεί σε ισχύ η ενδιάμεση ΣΟΕΣ, η ενδιάμεση ΣΟΕΣ προβλέπει την προσωρινή εφαρμογή της συμφωνίας.Η Επιτροπή καλεί το Συμβούλιο:-  να εγκρίνει την υπογραφή, εξ ονόματος της Ευρωπαϊκής Κοινότητας, της ενδιάμεσης ΣΟΕΣ με την Ακτή Ελεφαντοστού·-  να εγκρίνει την προσωρινή εφαρμογή της ενδιάμεσης ΣΟΕΣ, έως ότου αυτή τεθεί σε ισχύ.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την υπογραφή και την προσωρινή εφαρμογή της ενδιάμεσης συμφωνίας οικονομικής εταιρικής σχέσης μεταξύ της Ευρωπαϊκής Κοινότητας και των κρατών μελών της, αφενός, και της Ακτής Ελεφαντοστού, αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 133 και 181, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,την πρόταση της Επιτροπής[2],Εκτιμώντας τα ακόλουθα:(1) Στις 12 Ιουνίου 2002, το Συμβούλιο εξουσιοδότησε την Επιτροπή να ξεκινήσει διαπραγματεύσεις συμφωνιών οικονομικής εταιρικής σχέσης με χώρες ΑΚΕ.(2) Οι διαπραγματεύσεις για μια ενδιάμεση συμφωνία οικονομικής εταιρικής σχέσης (στο εξής «ΣΟΕΣ») με την Ακτή Ελεφαντοστού ολοκληρώθηκαν και η συμφωνία μονογραφήθηκε στις 7 Δεκεμβρίου 2007.(3) Το άρθρο 75 της ενδιάμεσης ΣΟΕΣ προβλέπει την προσωρινή εφαρμογή της έως ότου τεθεί σε ισχύ.(4) Με την επιφύλαξη της μεταγενέστερης σύναψής της, είναι σκόπιμο να υπογραφεί η ενδιάμεση ΣΟΕΣ εξ ονόματος της Κοινότητας και να εφαρμοστεί προσωρινά.ΑΠΟΦΑΣΙΖΕΙ:Άρθρο 1Η υπογραφή της ενδιάμεσης συμφωνίας οικονομικής εταιρικής σχέσης μεταξύ της Ακτής Ελεφαντοστού και της Ευρωπαϊκής Κοινότητας και των κρατών μελών της εγκρίνεται εξ ονόματος της Κοινότητας, με την επιφύλαξη της απόφασης του Συμβουλίου για τη σύναψη της εν λόγω ενδιάμεσης συμφωνίας οικονομικής εταιρικής σχέσης.Το κείμενο της συμφωνίας επισυνάπτεται στην παρούσα απόφαση.Άρθρο 2Με την παρούσα εξουσιοδοτείται ο Πρόεδρος του Συμβουλίου να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ευρωπαϊκής Κοινότητας, με την επιφύλαξη της σύναψής της.Άρθρο 3Η συμφωνία εφαρμόζεται προσωρινά σύμφωνα με το άρθρο 75 της εν λόγω συμφωνίας, εν αναμονή της περάτωσης της διαδικασίας για τη σύναψή της. Η Επιτροπή θα δημοσιεύσει ανακοίνωση με πληροφορίες για την ημερομηνία προσωρινής εφαρμογής.Βρυξέλλες, […]Για το ΣυμβούλιοΟ Πρόεδρος[…]ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΜΕ ΔΗΜΟΣΙΟΝΟΜΙΚΗ ΕΠΙΠΤΩΣΗ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΟΝΟΜΑΣΙΑ ΤΗΣ ΠΡΟΤΑΣΗΣ:ΑΠΟΦΑΣΗ ΤΟΥ ΣΥΜΒΟΥΛΙΟΥ για την υπογραφή και την προσωρινή εφαρμογή ενδιάμεσης συμφωνίας οικονομικής εταιρικής σχέσης μεταξύ της Ευρωπαϊκής Κοινότητας και των κρατών μελών της, αφενός, και της Ακτής Ελεφαντοστού, αφετέρου2. ΓΡΑΜΜΕΣ ΠΡΟΫΠΟΛΟΓΙΣΜΟΥ:Κεφάλαιο και άρθρο: 12/120Ποσό εγγεγραμμένο στον προϋπολογισμό για το εν λόγω οικονομικό έτος: 16 431 900 000 (προϋπολογισμός 2008)3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ( Πρόταση χωρίς δημοσιονομική επίπτωση( Πρόταση χωρίς δημοσιονομική επίπτωση στις δαπάνες αλλά με δημοσιονομική επίπτωση στα έσοδα – η επίπτωση στα έσοδα είναι η ακόλουθη:4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΓια να προστατευθούν τα οικονομικά συμφέροντα των Κοινοτήτων από την απάτη και άλλες παρατυπίες, η Επιτροπή δύναται να διενεργεί επιτόπιους ελέγχους και επιθεωρήσεις σύμφωνα με το άρθρο 21 της ενδιάμεσης συμφωνίας οικονομικής εταιρικής σχέσης. Αν κριθεί σκόπιμο, διενεργούνται έρευνες από την Ευρωπαϊκή Υπηρεσία Καταπολέμησης της Απάτης (OLAF), οι οποίες διέπονται από τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου. Η Επιτροπή διενεργεί τακτικούς ελέγχους βάσει εγγράφων και επιτόπιους ελέγχους.5. ΑΛΛΕΣ ΠΑΡΑΤΗΡΗΣΕΙΣΌλοι οι εναπομένοντες τελωνειακοί δασμοί στα προϊόντα καταγωγής των περιφερειών ή κρατών ΑΚΕ που έχουν ολοκληρώσει διαπραγματεύσεις σχετικά με συμφωνίες οικονομικής εταιρικής σχέσης ή συμφωνίες που περιλαμβάνουν συμφωνίες που περιλαμβάνουν εμπορικές συμφωνίες συμβατές με τον ΠΟΕ καταργήθηκαν με την έγκριση του κανονισμού 1528/2007. Συνεπώς, δεν υπάρχουν συμπληρωματικές δημοσιονομικές επιπτώσεις που συνδέονται με την παρούσα πρόταση.[1] Οι χώρες της περιοχής αυτής είναι το Μπενίν, η Μπουρκίνα Φάσο, η Ακτή Ελεφαντοστού, η Γουϊνέα Μπισάου, το Μάλι, ο Νίγηρας, η Σενεγάλη, το Τόγκο, το Πράσινο Ακρωτήριο, η Γκάμπια, η Γκάνα, η Γουϊνέα, η Λιβερία, η Νιγηρία, η Σιέρα Λεόνε και η Μαυριτανία.[2] ΕΕ C […] της […], σ. […].